Călin Georgescu invită la „pace și liniște socială” și spune că rezultatul alegerilor din primul tur a fost „perfect democratic”
Candidatul independent la alegerile prezidențiale, Călin Georgescu, care a câștigat primul tur, a intervenit telefonic miercuri seara la postul de televiziune Realitate Plus, pentru a transmite un apel „la pace și liniște socială”, cu referire la protestele la adresa candidaturii sale, organizate în ultimele zile în mai multe orașe. El consideră rezultatul alegerilor de duminică, 24 noiembrie, ca fiind „perfect democratic”, nu este cazul de proteste.